CELEX: 62022TN0062
Language: el
Date: 2022-01-28 00:00:00
Title: Υπόθεση T-62/22: Προσφυγή της 28ης Ιανουαρίου 2022 — Εσθονία κατά Επιτροπής

4.4.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 148/32
            
         
      Προσφυγή της 28ης Ιανουαρίου 2022 — Εσθονία κατά Επιτροπής
      (Υπόθεση T-62/22)
      (2022/C 148/43)
      Γλώσσα διαδικασίας: η εσθονική
      
         Διάδικοι
      
      
         Προσφεύγουσα: Δημοκρατία της Εσθονίας (εκπρόσωπος: M. Kriisa)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την από 17 Νοεμβρίου 2021 εκτελεστική απόφαση της Ευρωπαϊκής Επιτροπής, κατά το μέρος που αφορά τη Δημοκρατία της Εσθονίας και της καταλογίζει το ποσό των 634 057,30 ευρώ
               
            
                  —
               
               
                  der Beklagten die Kosten aufzuerlegen.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει τρεις λόγους ακυρώσεως.
      
                  1.
               
               
                  Πρώτος λόγος — Η Ευρωπαϊκή Επιτροπή ερμήνευσε και εφάρμοσε εσφαλμένως το άρθρο 21 του εκτελεστικού κανονισμού (ΕΕ) 809/2014 (1), σε συνδυασμό με το άρθρο 30 του κατ’ εξουσιοδότηση κανονισμού (ΕΕ) 640/2014 (2), με συνέπεια να καταλήξει στο εσφαλμένο συμπέρασμα ότι το σύστημα υποβολής αιτήσεων ενίσχυσης το οποίο ισχύει στην Εσθονία δεν είναι σύμφωνο με τις προαναφερθείσες διατάξεις.
               
            
                  2.
               
               
                  Δεύτερος λόγος — Η Ευρωπαϊκή Επιτροπή προέβη σε αυθαίρετη ερμηνεία του άρθρου 30, παράγραφος 2, του κανονισμού 640/2014 και, ως εκ τούτου, τον εφάρμοσε εσφαλμένως.
               
            
                  3.
               
               
                  Τρίτος λόγος — Η Ευρωπαϊκή Επιτροπή παρέβη την υποχρέωση αιτιολόγησης και παραβίασε την αρχή της χρηστής διοίκησης, διότι δεν εξήγησε με επαρκή σαφήνεια για ποιον λόγο η αντικατάσταση ζώων, η οποία επιτρέπεται στην Εσθονία, αντιβαίνει στο δίκαιο της Ένωσης.
               
            
         (1)  Εκτελεστικός κανονισμός (ΕΕ) 809/2014 της Επιτροπής, της 17ης Ιουλίου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου, τα μέτρα αγροτικής ανάπτυξης και την πολλαπλή συμμόρφωση (EΕ 2014, L 227, σ 69).
      
         (2)  Κατ’ εξουσιοδότηση κανονισμός (ΕΕ) 640/2014 της Επιτροπής, της 11ης Μαρτίου 2014, για τη συμπλήρωση του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου και τους όρους απόρριψης ή ανάκτησης πληρωμών καθώς και τις διοικητικές κυρώσεις που εφαρμόζονται στις άμεσες ενισχύσεις, τη στήριξη της αγροτικής ανάπτυξης και την πολλαπλή συμμόρφωση (EΕ 2014, L 181, σ 48).